钦定古今图书集成/方舆汇编/职方典/第1182卷 > 《黄州快哉亭记》苏辙
## 钦定古今图书集成/方舆汇编/职方典/第1182卷 > 《黄州快哉亭记》苏辙

江出西陵，始得平地。其流奔放肆大，南合沅、湘，北合
沔、汉，其势益张。至于赤壁之下，波流浸灌，与海相若。
清河张君梦得，谪居齐安，即其庐之西南为亭，以览
观江流之胜，而予兄子瞻名之曰“快哉。”盖亭之所见，
南北百里，东西一舍，涛澜汹涌，风云开阖。昼则舟楫
出没于其前，夜则鱼龙悲啸于其下，变化倏忽，动心
“骇因不可久视。今乃得翫之几席之上，举目而足。西
望武昌诸山，冈陵起伏，草木行列，烟消日出，渔夫樵
父之舍，皆可指数，此其所以为快哉者也。”至于长洲
之滨，故城之墟，曹孟德、孙仲谋之所睥睨，周瑜、陆逊
之所骋骛，其流风遗迹，亦足以称快世俗。昔楚襄王、
楚宋玉、景差于兰台之宫，有风飒然至者，王披襟当
之曰：“快哉此风！寡人所与庶人共者耶？”宋玉曰：“此独
大王之雄风耳，庶人安得共之！”玉之言盖有讽焉。夫
风无雌雄之异，而人有遇不遇之变。楚王之所以为
乐，与庶人之所以为忧，此则人之变也，而风何与焉？
士生于世，使其中不自得，将何往而非病？使其中坦
然，不以物伤性，将何适而非快。今张君不以谪为患，
窃会计之馀功，而自放山水之间，此其中宜有以过
人者。将蓬户瓮牖，无所不快，而况乎濯长江之清流，
揖西山之白云，穷耳目之胜以自适也哉？不然，连山
绝壑，长林古木，振之以清风，照之以明月，此皆骚人
思士之所以悲伤憔悴而不能自胜者，乌睹其为快
也哉！